**Gazdasági, Műszaki, Jogi, Környezetvédelmi Bizottság Elnök**

**ELŐTERJESZTÉS**

Kisbér Város Önkormányzat Képviselő-testülete

**2024. április 11-ei** ülésére

Tárgy: Rózsakert

**Tisztelt Képviselő-testület!**

A Kisbéri Protestáns Kör Egyesület a mellékelt levélben kéri, hogy a Rózsakert gondozásába a Kisbéri Városigazgatóság segítsen a május-szeptemberi időszakban, mert koruknál fogva már nem győznek minden feladatot ellátni. Három hetente kérik az ágyások kézi kapálását és az ágyások szegélyének gépi kapálását. A többi munkát továbbra is ők látják el.

A bizottság határozatképtelen volt, a megjelent tagok támogatták, hogy nyújtsunk segítséget a Rózsakert gondozásába.

A Kisbéri Városigazgatóság munkatársa elmondta, hogy eddig is segítettek az Egyesületnek a Rózsakert gondozásában, azt a jövőben is megteszik. Azon felül plusz munkát nagyon nem tudnak a meglévő létszámmal vállalni. A közterületek gondozása mellett alkalmanként, amikor idejük engedi, tudnak segíteni a Rózsakertnél, de annak gyakorisága nem háromhetente lenne, hanem ritkábban.

Kérem Tisztelt Képviselő-testületet, hogy a fentiek alapján a Rózsakert gondozása kapcsán döntést hozni szíveskedjenek!

Kisbér, 2024. április 10.

 Andrási Tamás s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

utasítja a Kisbéri Városigazgatóságot, hogy amikor ideje engedi, a Rózsakert gondozásában segítsen a Kisbéri Protestáns Kör Egyesületnek.

**Határidő:** folyamatos

**Felelős:** Csejtei Johanna mb. igazgató